അടിച്ചതല്ല തള്ളിയതാണെന്ന് പറയാന് പറഞ്ഞു..പക്ഷേ ഞാന് കോടതിയില് സത്യമേ പറയൂ ചടയമംഗലത്ത് വയോധികനെ പൊലീസ് റോഡിലിട്ട് തല്ലിയ കേസില് ഒരു വര്ഷമായിട്ടും കുറ്റപത്രം നല്കിയില്ല ആരോപണ വിധേയനായ പൊലീസുകാരനെ സംരക്ഷിക്കാന് ഉന്നതഉദ്യോഗസ്ഥര് ഒത്തുതീര്പ്പിന് വന്നെന്ന് മര്ദ്ദനമേറ്റ രാമാനന്ദന് നായര് കൊല്ലം: വയോധികനെ ചടയമംഗലത്ത് പൊലീസ് റോഡിലിട്ട് തല്ലിയ കേസില് ഒരു വര്ഷമായിട്ടും കുറ്റപത്രം നല്കിയില്ല. ആരോപണ വിധേയനായ പൊലീസുകാരനെ സംരക്ഷിക്കാന് ഉന്നതഉദ്യോഗസ്ഥര് ഒത്തുതീര്പ്പിന് വന്നെന്ന് മര്ദ്ദനമേറ്റ രാമാനന്ദന് നായര് പറഞ്ഞു. തല്ലിയ ദൃശ്യങ്ങള് പകര്ത്തിയ യുവാവും പൊലീസ് ഭീഷണി നേരിടുകയാണ്. കഴിഞ്ഞ വര്ഷം ഒക്ടോബര് ഏഴിനാണ് ചടയമംഗലം മഞ്ഞപ്പാറ ജംഗ്ഷനില് വച്ച് രാമാനന്ദന് നായരേയും അജിയേയും ചടയമംഗലം പ്രൊബേഷന് എസ്ഐ സജീം മര്ദ്ദിക്കുന്നത്. ഇവിടെ വച്ചാണ് പൊലീസ് ഞങ്ങളെ തടഞ്ഞു നിര്ത്തിയത്. മാസ്ക് ഉണ്ടായിരുന്നു പക്ഷേ ഹെല്മറ്റ് ഉണ്ടായിരുന്നില്ല. കൈയില് പൈസ ഇല്ലാത്തതിനാല് ഞാന് കോടതിയില് അടയ്ക്കാമെന്ന് പറഞ്ഞു. ബലം പ്രയോഗിക്കണോ എന്ന് പറഞ്ഞ് കരണടത്ത് ഒറ്റയടി. എന്നിട്ട് എടുത്ത് ജീപ്പിലേക്ക് തള്ളി രാമാനന്ദന് നായര് പറയുന്നു. അടിച്ചതല്ല തള്ളിയതാണെന്ന് പറയാന് പറഞ്ഞു..പക്ഷേ ഞാന് കോടതിയില് സത്യമേ പറയൂ പൊതുനിരത്തില് മര്ദ്ദനും അപമാനവും നേരിടേണ്ടി വന്ന രാമനന്ദന് നായര് പറയുന്നു.